રાજેશભાઈએ મિલન નામના શખ્સના બેકગ્રાઉન્ડની તપાસ કરી તો તેમાં જાણવા મળ્યું હતું કે, મિલન સોની નામનો શખ્સ મૂળ મહેસાણાનો વતની છે અને તે ગુનાહિત ઇતિહાસ ધરાવે છે. આ તમામ હકીકતો પરત્વે રાજેશભાઈએ મહિલા ક્રાઇમ બ્રાંચથી લઇ સંબંધિત સત્તાવાળાઓનું ધ્યાન દોરી પોતાની પત્ની અને બાળકોની સુરક્ષા અને તેઓની ભાળ મેળવવા માટે વારંવાર લેખિત રજૂઆતો કરી હતી, છતાં પોલીસે કોઇ જ કાર્યવાહી કરી નહી. થાકી હારીને રાજેશભાઈએ ગુજરાત હાઇકોર્ટનાં દ્વાર ખખડાવ્યાં હતાં. હાઇકોર્ટે પણ કેસની ગંભીરતાને ધ્યાને લઇને અરજદાર પતિની ફરિયાદ અનુસંધાનમાં તાત્કાલિક પગલાં લેવા મહિલા ક્રાઇમ બ્રાંચને સ્પષ્ટ હુકમ કર્યો હતો. જો કે, એ કમનસીબી છે કે, પોલીસ સત્તાવાળાઓ તરફથી હજુ સુધી હાઇકોર્ટના હુકમ અનુસંધાનમાં કોઇ જ નક્કર પગલાં લેવાયા નથી.